[{"text_idx": "#000005", "text": "Ystyr Deilliannau Dysgu yw datganiadau o\u2019r hyn y bydd myfyrwyr wedi\u2019i gyflawni ar ddiwedd sesiwn addysgu, modiwl neu raglen. Mae deilliannau\u2019n canolbwyntio ar ddysgu myfyrwyr (beth fydd myfyrwyr yn ei ddysgu?) yn hytrach na\u2019r addysgu (beth ydw i\u2019n mynd i\u2019w addysgu?). Dylai pob deilliant gynnwys tair elfen ganolog:"}, {"text_idx": "#000006", "text": "Pryd y bydd disgwyl i fyfyrwyr gyflawni\u2019r deilliant: \u2018erbyn diwedd y wers/modiwl/rhaglen, bydd y myfyriwr yn gallu..."}, {"text_idx": "#000009", "text": "Ystyr nod yw datganiad sy\u2019n nodi bwriad y modiwl/rhaglen \u2013 yr hyn y mae\u2019r modiwl/rhaglen yn bwriadu ei ddarparu ar gyfer y myfyriwr \u2013 ac mae\u2019n canolbwyntio ar addysgu."}, {"text_idx": "#000010", "text": "Mae Deilliant Dysgu yn nodi\u2019r hyn y bydd y myfyriwr wedi ei gyflawni trwy gwblhau\u2019r modiwl/rhaglen yn llwyddiannus ac mae\u2019n canolbwyntio ar y myfyriwr."}, {"text_idx": "#000011", "text": "Enghraifft: \u201cNod y modiwl yw helpu cyfranogwyr i ddatblygu eu ro\u0302l fel addysgwyr iechyd yn eu gwaith pob."}, {"text_idx": "#000012", "text": "Yn seiliedig ar dair elfen ganolog Deilliannau Dysgu: Amod, Perfformiad a Safon (gweler \u2018Beth yw Deilliant Dysgu?\u2019) mae tacsonomeg Bloom, Taxonomy of Educational Objectives (a gyhoeddwyd ym 1956 ac a ddiwygiwyd yn 2001) yn darparu ffordd o fynegi deilliannau dysgu mewn ffordd sy\u2019n adlewyrchu sgiliau gwybyddol. Wrth ysgrifennu deilliannau dysgu, rhaid i chi gadw eich dulliau dysgu ac asesu arfaethedig mewn cof \u2013 efallai y byddwch yn canfod eich bod yn datblygu neu\u2019n addasu\u2019r rhain o ganlyniad i\u2019ch gwaith ysgrifennu deilliannau."}, {"text_idx": "#000013", "text": "Rhaid gallu cyflawni Deilliannau Dysgu o fewn y ffra\u0302m amser a bennwyd \u2013 boed yn sesiwn addysgu, yn fodiwl neu\u2019n rhaglen gyfan a dylent gael eu hysgrifennu gyda golwg ar yr egwyddorion CAMPUS (Gweler \u2018Beth sy\u2019n gwneud Deilliant Dysgu Da?\u2019)."}, {"text_idx": "#000014", "text": "Mae\u2019r fersiwn newydd o Dacsonomeg Bloom yn enghreifftio\u2019r chwe lefel o sgiliau gwybyddol (o\u2019r isaf i\u2019r uchaf):"}, {"text_idx": "#000015", "text": "Gallwch ddefnyddio tacsonomeg Bloom i adnabod berfau i ddisgrifio dysgu myfyrwyr hefyd, fel a ddangosir yn y tabl isod."}, {"text_idx": "#000017", "text": "Mae rhai berfau i\u2019w hosgoi wrth ysgrifennu deilliannau dysgu. Mae\u2019r berfau hyn yn amwys ac yn aml ni ellir arsylwi arnynt na\u2019u mesur. Er enghraifft, sut fyddech chi\u2019n mesur a yw rhywun wedi \u201cdod yn gyfarwydd ag\u201d offeryn penodol neu\u2019n \u201cgwerthfawrogi\u201d y pwnc? Defnyddiwch ferf fwy penodol y gellir ei dangos a\u2019i hasesu. Os ydych am i fyfyrwyr \u201cddeall\u201d rhywbeth, meddyliwch yn fwy manwl am yr hyn yr hoffech iddynt allu ei wneud neu ei gynhyrchu o ganlyniad i\u2019w \u201cdealltwriaeth\u201d, ac ar ba lefel y bydd disgwyl iddynt ddangos hyn."}, {"text_idx": "#000018", "text": "Nid oes unrhyw reolau o ran faint o ddeilliannau sy\u2019n briodol i bob sesiwn addysgu, modiwl, rhaglen neu hyd yn oed pwynt credyd. Byddai unrhyw ymgais i safoni hyn yn ffug. Efallai y bydd gan rai modiwlau lawer o ddeilliannau y gellir eu cyflawni a\u2019u hasesu\u2019n gymharol rwydd. Efallai y bydd gan fodiwlau eraill, ar lefel uwch o bosibl, lai o ddeilliannau a\u2019r rheiny\u2019n fwy cymhleth ac yn anos i\u2019w cyflawni a\u2019u dangos."}, {"text_idx": "#000019", "text": "Fodd bynnag, rhaid gallu cyflawni\u2019r holl Ddeilliannau Dysgu o fewn ffra\u0302m amser y sesiwn, modiwl neu raglen a dangos hynny trwy\u2019r dulliau asesu a ddisgrifir. Gall Deilliannau Dysgu ar gyfer sesiynau addysgu fod yn benodol i bob elfen o addysgu, ond dylai deilliannau modiwlaidd gael eu cadw\u2019n fwy cyffredinol. Dylai Deilliannau Dysgu ar Lefel y Rhaglen fod ar y lefel uchaf, a dylid cymryd gofal er mwyn sicrhau bod y deilliannau hyn yn adlewyrchu natur y rhaglen a\u2019r maes pwnc, a darparu\u2019r sgiliau y mae ar fyfyrwyr eu hangen ar gyfer eu dewis bwnc. Dylai deilliannau\u2019r sesiwn addysgu a\u2019r modiwl adlewyrchu deilliannau\u2019r rhaglen ar y cyfan, a ddylai gael eu dangos yn glir trwy fap cwricwlwm."}, {"text_idx": "#000020", "text": "Mae deilliant dysgu da\u2019n glir, yn uniongyrchol a hefyd CAMPUS: Cyraeddadwy, Amserol, Mesuradwy, Penodol, Uchelgeisiol, Synhwyrol. Dylai fod yn glir i fyfyrwyr beth mae\u2019n rhaid iddynt ei gyflawni, ar ba lefel ac erbyn pryd \u2013 a sut y bydd hyn yn cael ei ddangos/asesu."}, {"text_idx": "#000022", "text": "Gall Deilliannau Dysgu da gael eu hasesu gan ddefnyddio nifer o wahanol ddulliau asesu i sicrhau hyblygrwydd a chynwysoldeb i\u2019r holl fyfyrwyr, a fydd yn eu galluogi i ddangos eu sgiliau a\u2019u dulliau dysgu eu hunain yn effeithiol."}, {"text_idx": "#000023", "text": "Nid yw Deilliannau Dysgu da\u2019n defnyddio disgrifiadau amwys neu anfesuradwy, megis y rhai a restrir isod:"}, {"text_idx": "#000024", "text": "Pan fo gennych ddeilliannau dysgu pendant a phenodol gallwch ddefnyddio\u2019r deilliannau dysgu hynny i asesu dysgu myfyrwyr trwy daflenni gwaith neu bapurau munud neu fathau arloesol eraill o ddulliau asesu megis profion clicwyr, lle mae myfyrwyr yn dangos eu bod wedi cyflawni\u2019r deilliant dysgu."}, {"text_idx": "#000025", "text": "Bydd Deilliannau Dysgu clir ac effeithiol a ddangosir ar Fap Cwricwlwm yn eich helpu i nodi unrhyw fylchau neu ailadrodd yn eich addysgu ac yn eich galluogi i ddatblygu strategaeth asesu glir i sicrhau bod yr holl ddeilliannau\u2019n cael eu dangos yn effeithiol heb or-asesu myfyrwyr. Bydd hyn hefyd yn eich galluogi i wella dyluniad y cwricwlwm trwy ddefnyddio cwricwla troellog ac elfennau asesu ffurfiannol i wella\u2019r dysgu gan fyfyrwyr."}, {"text_idx": "#000026", "text": "Mae Deilliannau Dysgu clir ar gyfer sesiynau addysgu\u2019n eich galluogi i ddeall yr hyn y mae disgwyl i chi ei ddysgu o bob sesiwn, a gallant eich helpu i dargedu gwaith darllen ychwanegol i ddyfnhau eich gwybodaeth a\u2019ch dealltwriaeth am y maes pwnc. Byddant hefyd yn eich helpu i baratoi ar gyfer asesu ac arholiadau trwy eich galluogi i ganolbwyntio eich gwaith adolygu ar yr hyn y mae disgwyl i chi ei gyflawni ar ddiwedd y rhaglen neu\u2019r modiwl."}, {"text_idx": "#000027", "text": "Gall Deilliannau Dysgu eich helpu i ymgysylltu a\u0302\u2019r broses o ddylunio a gwella modiwlau a\u2019ch cwrs hefyd lle\u2019r ydych yn teimlo bod unrhyw ddeilliannau heb eu diffinio neu heb gael eu cynnwys yn ddigonol trwy addysgu neu asesu."}, {"text_idx": "#000028", "text": "Byddwch yn gallu dod o hyd i\u2019r Deilliannau Dysgu ar gyfer eich Rhaglen a\u2019ch Modiwlau yn eich Llawlyfr Myfyriwr a/neu drwy\u2019r tudalennau perthnasol ar Blackboard."}, {"text_idx": "#000029", "text": "Mae rhai meysydd pwnc yn pennu Deilliannau Dysgu ar gyfer pob sesiwn addysgu \u2013 mae hyn yn cael ei annog er mwyn eich helpu i drefnu eich gweithgarwch dysgu. Dylai\u2019r rhain gael eu darparu ar eich cyfer cyn neu ar ddechrau\u2019r sesiwn."}, {"text_idx": "#000030", "text": "Erbyn diwedd y modiwl hwn bydd myfyrwyr yn gallu:"}, {"text_idx": "#000031", "text": "Llunio datganiad chwilio gan ddefnyddio geirfa benodedig a pherthnasol i\u2019r testun er mwyn chwilio cronfeydd data mewn modd mor effeithiol a\u0302 phosibl.\nDatblygu geirfa sy\u2019n berthnasol i\u2019r testun er mwyn chwilio cronfeydd data mewn modd mor hyblyg ac effeithiol a\u0302 phosibl.\nDisgrifio strwythur a threfniadaeth yr ymennydd mewn perthynas a\u0302 thestunau allweddol straen, gordewdra a phoen\nCydnabod, defnyddio a diffinio termau allweddol mewn niwrowyddoniaeth\nTrafod ro\u0302l genynnau a\u2019r cydadwaith rhwng genynnau a\u2019r amgylchedd a sut y maent yn dylanwadu ar weithrediad yr ymennydd ac ymddygiad\nCymhwyso egwyddorion sylfaenol seicoffarmacoleg mewn perthynas a\u0302 chyffuriau hamdden\nGwerthuso\u2019r prif systemau ymenyddol sy\u2019n tanategu rheolaeth emosiynol"}, {"text_idx": "#000032", "text": "Mae\u2019r deilliannau hyn yn glir, wedi\u2019u diffinio\u2019n dda, wedi\u2019u cysylltu a\u0302 lefelau astudio priodol a gellir eu hasesu mewn ystod o wahanol ffyrdd i sicrhau bod asesu yn hyblyg ac yn gynhwysol i\u2019r holl fyfyrwyr."}, {"text_idx": "#000033", "text": "Deall pwysigrwydd damcaniaeth rheoli a threfniadaethol i gyd-fynd ag effeithiolrwydd\nBod yn ymwybodol o werth cynllunio cyfalaf a masnachol da.\nGwerthfawrogi pwysigrwydd Rheoli Ansawdd a\u2019r amryw ddulliau o sicrhau ansawdd ar gyfer cwsmeriaid mewn gweithgynhyrchu traddodiadol ac yn y dulliau cydosod cyfansawdd."}, {"text_idx": "#000034", "text": "Nid yw\u2019r deilliannau hyn wedi\u2019u diffinio\u2019n dda, nid ydynt wedi\u2019u cysylltu\u2019n glir a\u0302 lefel astudio na chyflawniad ac nid ydynt yn cynnwys mecanwaith clir ar gyfer asesu."}]